Diari Oficial de la Generalitat Valenciana


Sumari del DOGV 9501, del 30-12-2022 (2022/13689)

Extracte de la Resolució de 28 de desembre de 2022, de la Vicepresidència del Consell i Conselleria d'Igualtat i Polítiques Inclusives, per la qual es convoquen per a l'exercici 2023 les subvencions per a realitzar projectes de vida independent a través d'itineraris individualitzats per a persones amb diversitat funcional.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9501

Data del DOGV
:   30-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/13082


Data del document
:   28-12-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 28 de desembre de 2022, de la Vicepresidència del Consell i Conselleria d'Igualtat i Polítiques Inclusives, per la qual es convoquen per a l'exercici 2023 les subvencions per a realitzar projectes de vida independent a través d'itineraris individualitzats per a persones amb diversitat funcional. [2022/13872]  
BDNS (identif.): 667262.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/667262)  
  
Primer. Beneficiaris  
Entitats sense ànim de lucre que disposen d¿una seu central o delegació permanent a la Comunitat Valenciana, que estiguen inscrites en el Registre d'entitats titulars d'activitats d'acció social, en el sector corresponent a persones amb discapacitat o diversitat funcional, i que compten entre els seus fins socials, recollits expressament en els seus estatuts, amb la realització d'activitats a favor de les persones amb qualsevol tipus de diversitat funcional i/o la promoció dels drets de les persones amb discapacitat o amb trastorn mental greu.  
  
Segon. Objecte  
Subvenció per al finançament de programes específics que integren projectes de vida independent de persones amb diversitat funcional o persones amb trastorn mental greu, a través d'itineraris individualitzats, dotats amb serveis de suport i mesures complementàries que faciliten l¿autonomia personal i la inclusió social.  
  
Tercer. Bases reguladores  
Ordre 1/2016, de 20 de gener, de la Vicepresidència i Conselleria d¿Igualtat i Polítiques Inclusives, per la qual s¿estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat, publicada en el Diari Oficial de la Generalitat Valenciana núm. 7705, de 26 de gener de 2016, i modificada per l'Ordre 3/2019, de 23 de juliol, de la Vicepresidència i Conselleria d'Igualtat i Polítiques Inclusives, de modificació de l'Ordre 1/2016, de 20 de gener (DOGV 8600, 26.07.2019) i per l'Ordre 1/2022, de 13 de juliol, de la Vicepresidència i Conselleria d'Igualtat i Polítiques Inclusives (DOGV 9385, 18.07.2022).  
  
Quart. Quantia.  
1. Les subvencions concedides en virtut d'aquesta convocatòria estan dotades amb un import global d'1.000.000 euros.  
2. S'estableix un mòdul econòmic de 2.000 euros anuals per cada persona participant en un projecte de vida independent, fins a un màxim de 25 participants per sol·licitud (50.000 ¿).  
  
Cinqué. Termini de presentació de sol·licituds  
El termini de presentació de sol·licituds serà d¿un mes, a comptar des de l'endemà de la publicació d'aquesta resolució en extracte en el Diari Oficial de la Generalitat Valenciana.  
  
Sisé. Altres dades  
1. La convocatòria es fa pel procediment de tramitació anticipada de despesa, i està condicionada a l'aprovació de la Llei de pressupostos de la Generalitat per a l'exercici 2023.  
2. Sol·licituds. Les sol·licituds de subvenció es presentaran exclusivament per via telemàtica.  
3. Documentació: la prevista en el resolc seté de la resolució de convocatòria.  
El model de sol·licitud estarà a la disposició de les persones interessades en el portal de la Generalitat (https://www.gva.es/va/inicio/procedimientos'id\_proc=22225), accedint als apartats «Guia Prop», «Tràmits i serveis».  
4. Criteris de valoració: En l'avaluació de les sol·licituds es pot obtindre un màxim de 100 punts, d'acord amb el barem que estableix l'article 44 de l'Ordre 1/2022, i s'ha d'obtindre una puntuació mínima de 60 punts per a la concessió de la subvenció.  
  
València, 28 de desembre de 2022.- La vicepresidenta del Consell i consellera d'Igualtat i Polítiques Inclusives: Aitana Mas Mas.